text: Sverri Steinhólm er settur í starv sum diakonprestur í Føroyum. Uppgávan hjá Sverra verður millum annað at virka millum teirra, sum hava avbjóðingar í gerandisdegnum
text: #000001
text: Tað verður Sverri Steinhólm, sum áður hevur røkt embætið sum sjúkrahús og fongsulsprestur, sum nú verður fyrsti diakonprestur í Føroyum.
text: #000002
text: Í arbeiðinum skal hann boða evangeliið um Jesus í orði og verki inn í tilverunnar avbjóðandi umstøður.
text: #000005
text: Í fyrstu atløgu verður byrjað spakuliga í tættari samvinnu við Bláa Kross Føroya og Soli Deo Gloria í Klaksvík, ið eru umboðað í nevndini, ið saman við biskupi hevur ábyrgd av diakonprestinum.
text: #000006
text: Sverri hevur drúgvar royndir á økinum frá sínum arbeiði í Blá Krossi, har hann hevur verið virkin alt sítt lív og formaður í mong ár. Hann kemur at samstarva við felagsskapir og øll tey, ið ynskja at samstarva við fólkakirkjuna.
text: #000007
text: Fólkakirkjan hevur seinnu árini verið í eini tilgongd at seta fleiri funktiónsprestar, at virka við meiri bundnum uppgávum, og setanin av diakonpresti er ein liður í hesum.
text: #000009
text: Umframt diakonprestin, eru funktiónsprestar, ið røkja uppgávur innan sjúkrahúsverkið, millum fongslaðir føroyingar, og hevur fólkakirkjan nýliga sett ein studentaprest at virka á miðnámskúlunum kring landið.
text: #000010
text: Sverri Steinhólm byrjar í tænastuni sum diakonprestur tann 1. september.
text: #000011
text: Fólkakirkjan skal nú hava diakonprest
text: #000014
text: Nú fáa tey lesandi ein prest
text: #000015